Plzeň
'S e baile mòr agus sgìreachd (Seacais: okres) air an àirde an iar Poblachd nan Seiceach a th' ann am Plzeň (IPA: pl̩.zɛɲ, Gearmailtis: Pilsen). Tha Plzeň suidhichte air na crìochain leis A' Ghearmailt, eadar Pràg agus Nürnberg san roinn (Seacais: kraj) Plzeňský, aig comar nan Aibhneachan Mže, Radbusa, Úhlava, Úslava agus  Oder (Seacais Odra), aig 310m os cionn ìre na mara. Tha 169,033 duine a' fuireach ann. 'S e an ceathramh baile as motha na dùthcha a th' ann cuideachd.

Eachdraidh
Chaidh am baile a chlàradh airson a' chiad turais ann an 976 agus bhuineadh e dhan Ostair-Ungaire ro 1918. Dh'fhàs Plzeň gu math beairteach anns na meadhanan aoisean air sàilleabh gu robh e suidhichte air slighe mhalairt eadar Regensburg agus Nürnberg. Cha do ghabh muinntir Phlzeň leis na beachdan ùra aig Jan Hus (1369 – 1415) ged a bha iad nam mion-chuid fad dà cheud bliadhna. Ann an 1618 thuit am baile do fheachdan Phròsdanaich fo Ernst von Mansfeld ann an Cogadh nan 30 Bliadhna, a chum e gu ruige 1621. Chuairtich feachdan na Suaine am baile trì tursan eadar 1637 agus 1648, cha do ghèill e idir. Thoisich Tionndadh Gnìomhachais an seo fad an 19mh Linn leis gun do dh'fhosgladh taighean-gnìomhachais mòra mar Škoda (1869) agus rèilichean. Dh'atharraich sin am baile is Seicich a-nis nam mòr-chuid is daoine aig an robh Gearmailtis nam mion-chuid. Nochd an leann Pilsner an seo ann an 1842, air a leasachadh le Josef Groll, à Bayern. Rinn tuiltean droch sgrios air a' bhaile ann an 2002

Daoine Ainmeil
Emil Škoda (1839 - 1900)

Bailtean Co-cheagailte
 Birmingham (Alabama)
 Liège
 Limoges
 Regensburg
 Gera
  İzmir
Takasaki
 Winterthur
 Žilina

Iomraidhean

Ceanglaichean A-mach 
Riaghaltas na Roinne
Bailtean
An t-Seic
An Roinn-Eòrpa
Bailtean anns an t-Seic